CELEX: 32004R2077
Language: sk
Date: 2004-12-03 00:00:00
Title: Nariadenie Komisie (ES) č. 2077/2004 z 3. decembra 2004, ktorým sa mení a dopĺňa nariadenie Európskeho parlamentu a Rady (ES) č. 2037/2000, pokiaľ ide o používanie činidiel pri spracovaní

4.12.2004   
            
            
               SK
            
            
               Úradný vestník Európskej únie
            
            
               L 359/28
            
         
      NARIADENIE KOMISIE (ES) č. 2077/2004
   z 3. decembra 2004,
   ktorým sa mení a dopĺňa nariadenie Európskeho parlamentu a Rady (ES) č. 2037/2000, pokiaľ ide o používanie činidiel pri spracovaní
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 2037/2000 z 29. júna 2000 o látkach, ktoré poškodzujú ozónovú vrstvu (1), najmä na tretiu vetu pätnástej zarážky jeho článku 2,
   keďže:
   
               (1)
            
            
               Na základe nových informácií a technického vývoja oznámeného Skupinou pre technológiu a hospodárske posudzovanie v jej správe o pokroku z apríla 2002 (2) o kontrolovaných látkach používaných ako chemické činidlá pri spracovaní, by sa mala upraviť príloha VI k nariadeniu (ES) č. 2037/2000, ako dôsledok rozhodnutí X/14 (3) a XV/6 (4) prijatých na desiatom (1998) a pätnástom (2003) stretnutí strán montrealského protokolu v uvedenom poradí.
            
         
               (2)
            
            
               Konkrétne, rozhodnutie XV/6 pridáva činidlo tetrachlórmetán pri spracovaní na výrobu cyklodimu (rozpúšťadlo); a vypúšťa používanie CFC-113 ako činidla vo výrobe vinorelbínu (farmaceutický výrobok) a používanie tetrachlórmetánu ako činidla vo výrobe tralometrínu (insekticíd).
            
         
               (3)
            
            
               Nariadenie (ES) č. 2037/2000 by sa preto malo náležite zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom výboru založeného článkom 18 ods. 1 nariadenia (ES) č. 2037/2000,
            
         PRIJALA TOTO NARIADENIE:
   Článok 1
   Príloha VI k nariadeniu (ES) č. 2037/2000 sa nahrádza textom, ktorý bol zmenený a doplnený, ako je uvedené v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej Únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. decembra 2004
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. ES L 244, 29.9.2000, s. 1. Nariadenie naposledy zmenené a doplnené nariadením (ES) č. 1804/2003 (Ú. v. EÚ L 265, 16.10.2003, s. 1).
   
      (2)  Správa Skupiny pre technológiu a hospodárske posudzovanie, apríl 2002, zväzok 1, Správa o pokroku týkajúca sa činidiel pri spracovaní.
   
      (3)  Desiate stretnutie strán Montrealského protokolu v roku 1998, rozhodnutie X/14: Činidlá.
   
      (4)  Pätnáste stretnutie strán Montrealského protokolu v roku 2003, rozhodnutie XV/6: Zoznam spôsobov použitia kontrolovaných látok ako činidiel.
   
      PRÍLOHA
      
         
            „PRÍLOHA VI
            Procesy, v ktorých sa kontrolované látky používajú ako činidlá pri spracovaní, ako sa uvádza v pätnástej zarážke článku 2
            
                        a)
                     
                     
                        používanie tetrachlórmetánu na elimináciu chloridu dusitého pri výrobe chlóru a lúhu sodného;
                     
                  
                        b)
                     
                     
                        použitie tetrachlórmetánu pri obnovovaní chlóru vo zvyškovom plyne z výroby chlóru;
                     
                  
                        c)
                     
                     
                        použitie tetrachlórmetánu pri výrobe chlórovaného kaučuku;
                     
                  
                        d)
                     
                     
                        použitie tetrachlórmetánu pri výrobe chlórovaného izobutyl acetofenónu (ibuprofén-analgetikum);
                     
                  
                        e)
                     
                     
                        použitie tetrachlórmetánu pri výrobe polyfenyléntereftalamidu;
                     
                  
                        f)
                     
                     
                        použitie CFC-11 pri výrobe jemných syntetických vláknitých plechov;
                     
                  
                        g)
                     
                     
                        použitie CFC-12 pri fotochemickej syntéze prekurzorov perfluóropolyéterpolyperoxidu Z- perfluóropolyéterov a difunkčných derivátov;
                     
                  
                        h)
                     
                     
                        použitie CFC-113 pri redukcii medziproduktov perfluóropolyéterpolyperoxidu na výrobu diesterov perfluóropolyéteru;
                     
                  
                        i)
                     
                     
                        použitie CFC-113 pri výrobe diolov perfluóropolyéteru s vysokou funkčnosťou;
                     
                  
                        j)
                     
                     
                        použitie tetrachlórmetánu pri výrobe cyclodimu;
                     
                  
                        k)
                     
                     
                        použitie HCFCs v procesoch uvedených v bodoch a) až j), ak sa použijú na nahradenie CFC alebo tetrachlórmetánu.“